VARAAIT
Öeldakse, et elus on kaks suurt probleemi.
Üks on vallalisus ja teine abielu.
Rohi paistab tihti teisel pool aeda rohelisemalt.
Inimene igatseb seda, mida tal ei ole
ega näe selle asja väärtust, mis talle kuulub.
Meie aja inimene lahendab seda probleemi,
et lammutab vallalisuse ja abielu vahelise aia maha.
Sündinud on avatud liit, avatud suhe - kooselamise vorm,
kus saab nautida kõiki abielu hüvesid ilma kohustusi võtmata.
Abielu institutsioonina ei ela praegu kergeid aegu.
Kuigi abielusid on sõlmitud viimase 10 aasta jooksul järjest enam,
siis kestavad need üha lühemat aega.
Statistikaameti hinnangute järgi
lõpevad lahutusega pooled kõigist praegu kehtivatest abieludest.
Lahutamiste arvult oli esikohal nii Euroopas
kui kogu maailmas aastal 2000 naaberriik Rootsi 55%-ga.
Järgmistena oli lahutusprotsent suur veel ka Soomes - 51%,
Eestis - 47% ja Taanis - 45%.
Soomes on keskmine abielu kestvus
väljaspool pealinna 11 aastat, kuid pealinnas Helsingis 7 aastat.
Õhtulehtedes kirjutatakse imetlevalt avaliku elu tegelastest,
kes suudavad kolm kuud järjest olla suhtes ühe inimesega.
See on kõva sõna!
Abielulahutuste künnis on langenud.
Terve elu kestvasse liitu usutakse üha vähem.
Miks üldse on vaja abielluda?
Kellelgi ei tohiks olla ütlemist
kahe täiskasvanud inimese paarisuhte kohta.
Oleme kristlastena tõelise väljakutse ees -
meilt küsitakse kristliku abielu põhitõdede kohta.
Mis juhib meie mõtteid mehe ja naise vahelisest suhtest?
Kas Piibel või avalik arvamus?
Milline imeliim võiks paarisuhet koos hoida?
Kas see on seks või tsölibaat?
Kas aitab korralik kisa, täielik vaikimine või lõputu rääkimine,
sh näägutamine või meeldetuletamine?
Kas siin aitab raudne tahe või kõikvõimas tunnetepuhang?
Kuid Piibel ütleb, et abi on vabatahtlikust liidust.
Kas me usume abielusse?
Mina ei usu abielusse.
Institutsiooni ongi raske uskuda.
Ma usun Jumalasse, kellel on kogu vägi ja jõud
aitamaks mul armastada oma naist ja teenima teda.
Ma usun Jumalat, kellel on vägi aidata mu naist austama meest,
ükskõik kui palju ta ka vigu teeks.
Usun suhtesse, mis peab Jumala abil tõusudele ja mõõnadele vastu.
Ma usun Jumalasse, kes on määranud paarisuhte piirid.
Ta on seadnud abielu.
Räägime täna abielust.
Järgmine kord räägime vallalisusest, kuid seekord abielust.
VARAAIT
Sõna "abielu" võib leida Piiblist vaid ühest kohast.
Kirjast heebrealastele 13:4.
"Kõikide juures olgu abielu au sees ja abieluvoodi rüvetamata,
sest Jumal nuhtleb hoorajaid ja abielurikkujaid!"
Uuem tõlge ütleb, et pidage abielu igal viisil au sees
ja ärge häbistage abieluvoodit.
Paljudes teistes kohtades viidatakse Piiblis abielule,
näiteks räägitakse abielumehest, abielunaisest, pulmadest jne.
Selle ühe kohagi põhjal
peaks olema piisavalt alust abielu piibellikule mõistmisele.
Siin räägitakse mitmest asjast abielus.
Esiteks peaksid kõik austama mehe ja naise vahelist liitu.
Kahe inimese vahelist liitu peab kaitsma.
Seksuaalne ühendus mõne teise abielupoolega
häbistab ja rikub nende liitu.
Jumal hoiatab kahe abielupoole vahele sekkumise eest.
Tegemist on tõsise asjaga, mis ei jää karistuseta Jumala poolt.
Abielu on Jumala poolt seatud püha ja austatav liit.
VARAAIT
Vana Testamendi aegadel
oli abielu kaitstud tugevate sanktsioonidega.
Neid kohti on Piiblis päris palju, kus kirjeldatakse abielu rikkumatust.
Näiteks 5. Moosese raamatus,
kui keegi tabatakse magamast naisega,
kes on teise mehe abielunaine, siis surmatagu mõlemad.
Nii mees, kes magas teise naisega, kui ka naine.
See lõpeb tekstiga: eemalda kurjus Iisraelist.
Edasi öeldakse sealsamas,
et kui keegi rikub abielu teise mehe abielunaisega,
lähikondse naisega, siis neid mõlemaid,
nii abielurikkujast meest kui ka naist karistatagu surmaga.
Suuremat kaitset abielu rikkumatusele ei ole võimalik ette kujutadagi.
Jumal suhtus ja suhtub siiani abielusse tõsiselt.
Uues Testamendis
ei kutsutud abielurikkujaid kividega surnuks viskama.
Kuid Jeesuski ütles "aamen" abielu rikkumatusele.
Armu andes abielurikkujale ütles Jeesus:
"Mine ja nüüdsest peale ära enam tee pattu!"
Johannese evangeelium 8. ptk.
Kord võetakse meid Jumala ees nn vastutusele,
paljude muude asjade kõrval, kuidas suhtume abielu pühadusse?
Õpetusõnades on öeldud:
Kes abielunaisega abielu rikub, on meeletu;
seda teeb ainult see, kes oma hinge tahab hävitada.
Abielu kaitseb inimest ennast ja kogu ühiskonda.
Ta kaitseb meid hülgamise eest.
Iseennast hävitamast.
Apostel Paulus kirjutab:
"Aga igasuguse kõlvatuse vastu
olgu igal mehel oma naine ja igal naisel oma mees.
Kui nad aga ei suuda end taltsutada, siis nad abiellugu,
sest parem on abielluda kui himudes põleda."
1. kiri korintlastele 7. ptk.
Paulus nägi abielus kaitset oma patususe vastu.
Tema meelest oli inimesel parem abielluda
kui minna hukatusse vääral moel seksuaalsete vajaduste rahuldamisest.
Paulust ei saa kuidagi kutsuda idealistiks.
Ta teadis ja tundis patu võimu ja seda,
et inimene ei saa patu vastu oma jõuga.
Ta teadis, et inimene vajab välist kaitset,
mis kaitseks meid sisimas asuva patususe eest.
Abielu pakub apostli sõnul
lubatud kanalit seksuaalsete vajaduste rahuldamisel.
Paulus nägi seda kaitsena sisimas elava liiderlikkuse vastu.
Liiderlikkuse, mis muidu viiks inimese moraalsele hukule.
See ei olnud aga ainuke hea asi, mida Paulus abielus nägi.
Igal juhul on Jumala plaan,
et abielu kaitseks intiimsuhteid kahe inimese vahel.
Liit annab ühiselt ja avalikult määritletud piirid paarisuhtele.
See pakub turvalist keskkonda vastastikulisele usaldusele
nii hinge, vaimu kui ka keha osas.
Me oleme inimsuhetes haavatavad.
Mida lähedasemast suhtest on jutt,
seda sügavama haava jätab selle ebaõnnestumine.
Näiteks selline väline kaitse puudub muudes kooseluvormides ja suhetes.
Ei ole sellist kaitset, mis kaitseks meid
liiga kiirete ja rutakate reageeringute eest.
Vabaabielu taolistes mitteseaduslikes paarisuhetes
on tavaliselt tegemist vaid omavahelise kokkuleppega,
mis ei vaja ametlikult lahutamist.
Vabaabielust on kergem lahkuda ükskõik millisel hetkel,
kui olukord läheb raskeks.
See pole kaitstud vannetega, vaid sel puuduvad tunnistajad.
Kuigi tänapäeva seadused arvestavad üha rohkem
vabaabieluliste kooseluvormidega, jäävad vabaabielus olevad pooled
ilma turvalisusest, mis kuulub abielu juurde.
Samas peame tõdema,
et inimsuhte purunemine on alati raske ja keeruline asi.
Olgu see siis seadustega kaitstud või mitte.
Vabaabielul ei ole piibellikku tuge.
Vabaabielu ei täida Jumala poolt
mehe ja naise vahelisele intiimsuhtele seatud tingimusi.
Liidul baseerumine on kristliku abielu tähtsaim omadus.
Piiblis mainitakse palju nii inimeste vahelisi liite
kui ka inimeste vahelisi leppeid Jumalaga.
Neil kõigil on vähemalt viis ühist joont.
Liit on alati avalik, mida ei sõlmita salaja.
See ei ole kahe liit, kus pole kohti teistele.
Liit puudutab teisigi, mitte ainult leppe osapooli.
See ühendab peresid, sugulasi, sõpru jne.
See liidab paratamatult kokku inimesi,
kes muidu poleks teineteisega seotud.
Liidul on alati tunnistajaid.
Kristlikus abielus on lisaks sugulastele-tuttavatele
tunnistajaks ka kõikvõimas Jumal.
Lisaks sellele,
et Jumal on tunnistajaks, on Ta lubanud erilisel moel
kaitsta ja hoolt kanda Tema nimel sõlmitud liidu eest.
Jumal ei vaata vaid kuskilt kaugelt,
lootes, et küll nad saavad seal kuidagi hakkama.
Temast saab kolmas osapool, kui seda palutakse.
Ta ei tule lahutama, vaid ühendama.
Liit on alati ka vabatahtlik.
Tahtmine ennast siduda on liidu tekkimise eeltingimus.
See on seotud armastusega.
Nagu keegi ei saa sundida teist armastama,
nõnda ei saa ka ükski õige liit tekkida sunni tagajärjel.
Tahet koos olla toidavad armastus ja teineteise austamine.
Teistpidi - koosolemise tahe võimendab armastust ja austamist.
Kohustuse võtmine kellegi suhtes võib tunduda vahel raske ülesandena.
Sellest hoolimata tagab see liidule vajalikku turvalisust ja kaitset.
Piibellikku liitu kuuluvad tõotused.
Näiteks kui Jumal sõlmis liidu Aabrahamiga,
lubas ta õnnistada tema järglasi ja anda eriline koht rahvaste seas.
Tekst ütleb:
"Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!"
See on tohutult suur lubadus.
Tehingud maaga on teine näide, mis on seotud lubaduse ja liiduga.
Neis lubati maatüki andmist kellegi teise omandisse.
Abielu sõlmides lubatakse, et tahetakse armastada.
Keegi meist, kes oleme abielus, ei ole andnud vannet armastada naist,
vaid oleme andnud vande, et tahame armastada.
Selles on suur vahe.
Lahkunud Walter Trobisch on öelnud, et armastus on õpitav tunne.
Seda õpitakse tahte kaudu, ka siis, kui tunded petavad.
VARAAIT
Liidus on alati omad tingimused.
Jumala ja Iisraeli vahelises liidus
oli tingimuseks rahva kuulekus Jumalale.
Rahvas ei tohtinud teenida muid jumalaid.
2. Moosese 20 ütleb:
"Sul ei tohi olla muid jumalaid minu palge kõrval!"
Keegi ei saanud olla
Jumala ja rahva vahel nn kolmandaks rattaks.
Tingimuseks sellele, et maatükk saaks uue omaniku,
oli teatud rahasumma laekumine eelmisele omanikule.
Kristlikus abielus on tingimuseks
lojaalsus mehe ja naise vahel nii igapäevaelus kui ka eluraskustes.
Mitte ükski mees ega naine
ei tohi tulla abielumehe ja -naise vahele.
Samuti mitte vanemad,
kellest mees ja naine ka muidu kaugenevad abielludes hingeliselt.
Kas tead, milline on abieludes kõige levinum probleem?
Jah, ämmaprobleem!
Näiteks Jaapanis võib mehe ema juhtida kogu abielupaari pereelu.
Ühe mu Jaapanis töötava misjonärist sõbra koguduses oli mees,
kes oli koguduse tugisammas.
Usklik mees, kes sai kingituseks kahe inimese auhinnareisi Hawaiile.
Arvake ära, kelle ta kaasa võttis?
No muidugi oma ema.
Kui peres sai riis otsa, siis arvake, kellele ta helistas?
Abielus olevate inimeste vahele ei tohi keegi tulla, ei ämm ega äi.
Samuti mitte omad lapsed.
Vahel on lapsed ainuke tugi, mis abielu koos hoiab.
See võib olla karm tõde.
Omavaheline abieluline suhe on tähtsaim asi igas abielus.
See vajab hoidmist ja hoolitsust, palju häid sõnu, hellust
ja avatud omavahelist südamepuistamist.
VARAAIT
Liit on siis avalik, vabatahtlik,
sellel on lubadused ja tingimused ning omab viiendaks märki.
Piibli liitude juurde kuulus alati ka mingi väline märk.
See märk meenutas seda liitu nii osapooltele kui ka teistele.
Aabrahami ja Jumala vahelises liidus oli ka paar märki.
Lepingupoolte vahel oli tavaks veristada ohvriloom Jumala ees
ja minna läbi lõhestatud loomakere vahelt,
kuulutades nagu, et kui peaksin sellest liidust taganema,
siis juhtugu mulle, nagu sellele loomale.
Kui Jumal andis enda poolt kinnituse Aabrahamile,
siis käis ka see läbi ohvrilooma.
Mooses kirjutab: "Ja kui päike oli loojunud
ja kui oli pime, siis nähti suitsevat küpsetusahju
ja tuleleeki, mis nende lõigatud tükkide vahelt läbi käis."
1. Moosese raamat 15. ptk.
Jumal võttis seda liitu tõsiselt ja kinnitas seda liitu,
kui inimene läks tükkide vahelt läbi,
öeldes: "Juhtugu mulle, nagu sellele ohvriloomale."
Kõva sõna.
Ümberlõikamine oli teine märk Aabrahami ja Jumala vahel.
Jumalaga liitu kuuluvatel meestel tuli ära lõigata eesnahk,
mis oli märgiks kuulumisest Jumalale.
See oli puhtuse ja Jumalale kuulumise märk.
See tuletas Aabrahami järglastele nende kuuluvust meelde.
Inimestevahelistes tehingutes maaga
oli aga tavaks vahetada omavahel sandaale.
Näiteks, kui Ruti raamatus Boas
ostis Elimeleki suguvõsale kuulunud põlluosa,
siis vahetas ta müüjaga omavahel ühe kinga.
Teise sandaal enda jalas
tuletas meelde, et põlluosa on vahetanud omanikku.
Abielus on selleks märgiks sõrmus, mille peigmees pruudile sõrme paneb.
Abielusõrmused teineteise sõrmes
tunnistavad sellest, et need kaks kuuluvad teineteisele.
Nad suhtuvad liitu tõsiselt.
Sõrmus minu sõrmes ütleb mulle, et ma kuulun Pirjole.
Keegi ei saa midagi selle kohta öelda.
Ma ei tohi flirtida teistega.
Sõrmus Pirjo sõrmes ütleb talle, et ta kuulub Jarmole.
Sõrmus kuulutab teistele meie abielu kestmajäämist
ja meie omavahelist kohustust teineteist armastada.
Need viis asja: avalikkus, vabatahtlikkus, lubadused,
tingimused ja märk ei kuulu ainult abielu juurde,
vaid ka pulmade juurde.
Mitte ainult esimese aasta jooksul,
vaid need viis asja juhivad kristlikku paarisuhet kogu elu jooksul.
Abielu on mõeldud kestma terve meie eluaja.
Apostel Paulus võrdleb abielu
Kristuse ja koguduse vahelise suhtega.
Siin öeldakse nii:
"Nagu kogudus alistub Kristusele,
nõnda alistugu ka naised meestele kõigis asjus.
Mehed, armastage naisi, otsekui Kristus
on armastanud kogudust ja loovutanud iseenese tema eest,
et teda pühitseda, olles ta puhastanud
vees pesemisega sõna läbi, et kogudust iseenda ette
seada kirkana, nii et tal ei oleks plekki
ega kortsu ega muud sellesarnast, vaid et ta oleks püha ja laitmatu."
Ja jätkab nii:
"Seepärast jätab mees maha oma isa ja ema
ning hoiab oma naise poole, ja need kaks saavad üheks.
See saladus on suur: ma räägin Kristusest ja kogudusest.
Igal juhul armastagu ka igaüks teie seast
oma naist nii nagu iseennast, aga naine kartku meest!"
Pauluse kiri efeslastele 5:31-33.
Üles kutsudes mehi
armastama oma naisi ja naisi oma mehi kartma,
viitab Paulus Jeesuse ja koguduse vahelisele suhtele.
Kristuse nimel tuleks naisel
oma meest karta ja alistuda talle vabatahtlikult.
Nagu kogudus ei kahtle Jeesuse autoriteetsuses,
nii ei tohiks ka naine kahelda oma mehe autoriteedis.
Sama tuliselt, nagu Kristus armastas ja armastab kogudust,
siis tuleks ka mehel armastada oma naist.
Anda ennast tema eest.
Nagu Kristus tuli taevast alla, sai inimeseks maailmas,
suri meie eest ja võitis oma armastusega meid Jumalale.
Nii peavad ka mees ja naine
lahkuma kodudest ja andma end teineteisele.
Jumal soovib meie abieludesse samasugust armastust,
ohverdavat meelt, kuulekust, hoolivust, armulisust,
mis valitseb Kristuse ja Tema koguduse vahel.
Nagu Jeesus ühendas meid Jumalaga,
võib ta ühendada ka abielupooled omavahel.
Ta võib ühendada ka uuesti.
Jeesuse armastus koguduse vastu on armastuse musternäidis,
aga selles peitub ka armastuse jõud ja vägi.
Me ei pea palju ennast analüüsima, kui taipame,
et meie armastus oma naise või mehe vastu on üsna puudulik.
Ei pea kaua mõtlema, et taibata,
et ma ei suuda oma meest õigel viisil austada.
Just selleks sai Jeesus inimeseks ja sellepärast Ta suri meie eest,
et me iseenesest pole võimelised armastama või austama.
Ka seetõttu, et me teeme pattu,
langeme kiusatustesse, just sellepärast tuli Jeesus.
Sellepärast Jeesus lepitas meie armastuse puudumise,
teiste halvustamise, meie isekuse ja tülinorimised.
Ta andis ennast meie pattude eest.
Jeesus ei anna vaid juhendeid abielu või muude inimsuhete jaoks,
vaid Ta annab jõu, armu ja olukorrad, et joonduksime selle armastuse järgi,
mida Ta meile lausa ülevoolavalt kogu aeg annab.
Jeesus tahab kinkida meile seda armastust, mida me igatseme.
Ta annab meile oma armastuse, et võiksime armastada teist.
Tihti saame valesti aru,
nagu Jeesus annaks teisele armastust minu vastu.
Kui Ta tahab anda seda sulle, et sina armastaksid teisi.
Jeesus on see ühendav jõud, mis liimib kokku meie inimsuhted.
See pole seks ega mingi kogemus, vaid see on Tema armastus.
Selle liimi abil püsime me koos.
VARAAIT
Kui oled täna sellises abielus, millel on vaid fassaad,
kui teie liit on totaalses tupikus, kust pole väljapääsu,
kui sa ei suuda austada oma meest,
kui tunned, et sul ei jätku armastust oma naise jaoks,
kui su abikaasa on sind petnud või sina oled seda teinud,
siis tea seda, et Jumal ei ole sind maha jätnud.
Ta ei ole jätnud ka teie liitu.
Millega oleme hakkama saanud, mida valesti teinud,
see ei pruugi olla kergesti parandatav.
Palju on katkiläinut.
Jumalal on vahendid selle parandamiseks.
Tema suudab parandada.
Palu Temalt abi, mine räägi kellegi vanema kristlasega.
Palveta ja palu, et Jumal tuleks sellesse olukorda.
Jumal tahab sind aidata ning parandada teie liitu.
Jumal tõmbab sind lähemale nende asjade kaudu.
Raskuste ja tihti ka abieluraskuste kaudu.
Ära lükka seda edasi,
vaid anna Talle võimalus sinu ellu tulemiseks.
Usalda Talle oma abielu ohjad.
Palvetame koos!
Jeesus, Sina näed meie seast paljude abielusid.
Näed selliseid liite, mis vaevu koos püsivad.
Issand, palvetame,
et Sa teeksid imesid ja uuendaksid need liidud.
Issand, palvetame eriliselt
sellise sõbra pärast, keda on äsja petetud.
Ole nende lohutajaks, tee imesid ja ühenda see pere taas kokku.
Issand, palume seda Jeesuse nimel, aamen!
Sedasi siis seekord ja jätkame veel 2 nädala pärast
"Sex-Files" teemadel ja räägime siis vallalisusest.
Kohtumiseni järgmisel korral!
Tõlge: Kuno Kivikink